બેટિંગ કાયદેસર કરવા પાછલનું લોજિક સમજી શકાય તેવું છે. સટ્ટો રમાડવા માટે, બેટિંગ લેવા માટે બૂકીઓ ફૂટી નીકળે છે બૂકીઓ લાખો અને કરોડોના સોદા કરે છે. લોકો ફોન પર સટ્ટો ખેલે અને નામાં ગુમાવે. કમાણી હંમેશા બૂકીઓને જ થાય. ભારતના બૂકીઓના નેટવર્ક પર દુબઈના ગુંડાઓનું નિયંત્રણ છે તે મુદ્દો પોલિટિકલ પણ બને છે. તેના કારણે કરોડો રૂપિયા ગુંડાઓના નેટવર્કમાં જાય છે, તેના કરતાં સત્તાવાર બેટિંગ લઈ શકાતું હોય તો આવક સરકાર પાસે આવે તેવું લોજિક છે. પણ સવાલ એ છે કે બેટિંગ લેવાનું કાયદેસર કરાય તે પછી ખાનગી બેટિંગ તંત્ર, બૂકીઓનું નેટવર્ક બંધ થઈ જશે ખરું? લોટરી આવી ત્યારે આંકડો બંધ થયો નહોતો. બંનેને રમનારો અલગ વર્ગ હતો. કોઈને આંકડો જ ફાવે, કોઈને લોટરી ફાવે. કિક્રેટમાં સેશન રમાય છે. દડે દડે બેટિંગ લાગે છે. દરેક ઓવર માટે અલગથી બોલી લગાવવાની. આ પ્રકારની ઉત્તેજના સરકારી બેટિંગ વ્યવસ્થા પૂરી પાડી શકે કે કેમ તે એક સવાલ છે?